இதைத்தொடர்ந்து இந்திய கடல் தகவல் சேவை நிலையம் வெளியிட்டுள்ள அறிவிப்பில், காற்றழுத்த தாழ்வுநிலை காரணமாக தமிழகத்தில் கன்னியாகுமரி மாவட்டம் குளச்சல் முதல் ராமநாதபுரம் மாவட்டம் கீழக்கரை வரையிலான கடல் பகுதியில் 7 முதல் 9 அடி உயரத்திற்கு பேரலைகள் எழக்கூடும். மணிக்கு 50 கி.மீ வேகத்திலும், சில நேரங்களில் 65 கி.மீ வேகத்திலும் பலத்த சூறாவளி காற்றும் வீசும். எனவே மீனவர்கள் தென் தமிழக கடலோர பகுதிகள், மன்னார் வளைகுடா, கன்னியாகுமரி கரையோர பகுதிகள், இந்திய பெருங்கடல் மற்றும் மாலத்தீவு பகுதிகளில் மீன்பிடிக்க செல்லவேண்டாம் என்றும் தெரிவிக்கப்பட்டுள்ளது.